Diari Oficial de la Generalitat Valenciana


Sumari del DOGV 7781, del 13-05-2016 (2016/2945)

Notificació de la sentència dictada en el procediment de divorci contenciós número 1951/2015.
---------------------------------------------------------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2945


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1951/2015. [2016/2945]  
Judici: divorci contenciós número 001951/2015.  
Part demandant: Ana María Aparicio Cordón.  
Part demandada: José María Gómez Sánchez.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Declare la dissolució per divorci del matrimoni contret en data 7 de gener de 1979, entre les parts, Ana María Aparicio Cordón i José María Gómez Sánchez, amb els efectes legals inherents a l'esmentada declaració, i decrete les mesures següents:  
1. Es disposa la dissolució del règim de guanys que hi ha entre les parts, resten revocats els consentiments i poders que els cònjuges s'hagen atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2. La pàtria potestat i la tutela sobre els fills incapaços d'ambdues parts, J. M. G. A., sotmés al règim de pàtria potestat prorrogada, i R. G. A., sotmés al règim de tutela d'acord amb la sentència de 7 d'abril de 2008 i 30 d'abril de 2008, respectivament, correspondran a ambdós progenitors segons el que estableixen les sentències a què es fa referència, i s'atribueix la guarda i custòdia a la mare.  
3. El pare podrà comunicar-se i relacionar-se amb els seus fills quan ho considere necessari, i a més s'estableix un règim mínim de visites a favor seu els dimarts i dijous, de 17.00 hores a 21.00 hores, i els caps de setmana alterns, des del dissabte a les 10.00 hores fins al diumenge a les 20.00 hores.  
4. Els períodes de vacances interrompran el règim ordinari de visita i correspondrà, sense perjudici dels acords a què pogueren arribar els progenitors pel que fa al gaudi dels períodes de vacances, en els termes següents:  
- Nadal, es dividirà en dos períodes de la mateixa durada i els pares s'alternaran en aqueixos períodes que gaudiran entre ambdós progenitors. En cas de desacord, començarà la mare el gaudi del primer període en els anys senars i el pare en els parells.  
- Les vacances de Setmana Santa es dividiran en dos períodes de la mateixa durada, que gaudiran entre ambdós progenitors. En cas de desacord, començarà la mare el gaudi del primer període en els anys senars i el pare en els parells.  
- El període de vacances d'estiu, és a dir, els mesos de juliol i agost, es dividirà en quatre períodes, cada un de dues setmanes. En cas de desacord, començarà la mare el gaudi del primer i tercer període en els anys senars i el pare el segon i quart període en els anys parells.  
  
- Pel que fa als dies especials, amb independència del progenitor a què li corresponga el dia d'acord amb el règim anteriorment exposat, el dia del pare, el dia de la mare i l'aniversari de cada progenitor, correspondrà al progenitor que es tracte, en horari de 10.00 a les 20.00 hores.  
  
Les entregues i recollides dels fills les realitzarà el mateix progenitor o una tercera persona autoritzada per aquest al domicili dels fills.  
  
5. S'assenyala en concepte de pensió d'aliments, que correspon a cada un dels fills, una quantitat de cent cinquanta euros (150 ?) mensuals que s'incrementaran d'acord amb la variació anual que experimente l'índex de preus al consum i es pagarà del dia 1 al 5 de cada mes en el compte corrent designat per la demandant.  
6. S'estableix en concepte de pensió compensatòria a favor d'Aparicio una quantitat de quatre-cents euros (400 ?) mensuals que s'incrementaran d'acord amb la variació anual que experimente l'índex de preus al consum i es pagarà del dia 1 al 5 de cada mes en el compte corrent designat per la demandant.  
7. L'ús de l'habitatge familiar s'atribueix al senyor Gómez Sánchez.  
  
8. En cas d'impagament de la pensió d'aliments a favor de cada un dels fills i/o de la pensió compensatòria, el senyor Gómez Sánchez serà desallotjat de l'habitatge familiar i la senyora Aparicio i els fills a càrrec seu tindran dret a tornar a utilitzar l'habitatge familiar.  
Se li concedeix un termini de tres mesos a la senyora Aparicio perquè cerque un domicili i desallotge l'habitatge familiar actual.  
  
Sense imposició de costes.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'haurà d'interposar davant d'aquest jutjat en el termini de 20 dies. En la interposició del recurs, la persona apel·lant haurà d'exposar les al·legacions en què es basa la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució, caldrà constituir un dipòsit de 50 euros, que se li tornarà només en el cas que el recurs siga estimat.  
El dipòsit s'ha de constituir ingressant la quantitat esmentada en el banc Banesto, en el compte corresponent a aquest expedient (JJJJ 5018 FR EEEE AA) i s'indicarà, en el camp ?Concepte- el codi ?02 civil apel·lació- i la data de la resolució recorreguda amb el format dd/mm/aaaa.  
En el cas de realitzar l'ingrés mitjançant una transferència bancària, després d'omplir el codi de compte corrent (CCC, 20 dígits), s'indicarà en el camp ?Concepte- el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que haja de realitzar altres pagaments en el mateix compte, haurà d'efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho disposa, mana i firma Sofía Gil García, jutgessa de primera instància de reforç dels jutjats de primera instància d'Elx.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a dur a efecte la diligència de notificació de sentència.  
  
Diligència. L'estenc jo, el secretari/a judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
Elx, 27 d'abril de 2016.- El lletrat de l'Administració de Justícia: Francisco Javier García Navarro.